Vachano kalnagūbris
Vachano kalnagūbris (pers. سلسله کوه واخان = Selselehi-i Koh-i-Wākhān) – kalnų grandinė Pamyro pietuose, Tadžikistano (Kalnų Badachšano) ir Afganistano (Vachano) teritorijose. Tai vakarinė Šachdaros kalnagūbrio pratąsa. Šiaurėje sudaro Pamyro ir Istyko, o pietuose – Vachano ir Oksu vandenskyrą. Ilgis 160 km. Aukštis siekia 6281 m. Sudarytas iš magminių ir metamorfinių uolienų. Yra kalnų ledynų (bendras plotas Tadžikistano teritorijoje – 96,2 km²). XIX a. vadintas Imperatoriaus Nikolajaus II kalnagūbriu.